《Myit hkrum shi laika》 shalat ai 60 ning hpring dung jahta zuphpong Mangshi ko hpo lai wa sai
德宏团结报社举行创刊60周年座谈会
时间:2015-01-31 09:20:57 来源:德宏团结报
Dung jahta zuphpong shara.
2014 ning shata 12 nhtoi 31 ya jahpot, 《Myit hkrum shi laika》 shalat ai 60 hpring myit dum masat dung jahta zuphpong Mangshi ko hpo lai wa sai.
Mungdo pati rapdo mu madu, Shuili mungdan ahkyak madung hpo galo chyam ginra magam mu rapdo mu madu, gonhkang rapdo lit madu Wang Gyin Hkyang, mungdo pati rapdo mu madu ningtau, mungdo up Kung Gyin Jin, mungdo mungchying sha gasa zuphpong gaba dinggrin salang rapdo mu madu Yi Ma Yo, mungdo pati rapdo dinggrin salang, mungdo pati rapdo hko shabra dap dap up Li Yen Lan, mungdo mung masa bongban rapdo tingnyang up ningtau Yang Li Yin, mungdo mungchying sha gasa zuphpong gaba dinggrin salang rapdo ko hpaji jo salang lit gun yu ai Jau Kya Hpui, myit hkrum shi laika dap ko magam gun yu ai ningbo ni, magam bungli hkringsa mat sai myit su ni, ginwang myu de nna du sa ai manam ni masha marai 80 jan zuphpong hta sa du dung ma ai.
Zuphpong woi ai go mungdo pati rapdo dinggrin salang, mungdo pati rapdo hko shabra dap dap up Li Yen Lan re.
Myit hkrum shi laika dap up, shi laika lajang lit madu Shung Yen ga shaga ai shaloi tsun ai, 1955 ning shata 1 pro 1 ya shani, shaning ningnan shang wa sai hte maren, Sakhkung mungdo ko 《Myit hkrum shi laika》 shalat hpang sai, dai shani ko nna pati a nsen mare gahtong buga shagu chyam bra mat wa sai. 60 ning laman hta, 《Myit hkrum shi laika》 pati hte mungchying sha ni madi shado ai gata hta, Sakhkung na hpong shigra rot zinghka jat wa ai lam hta n-gun dat lai wa sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn